b'\n_START_ARTICLE_\nBiskajski zaliv\n_START_PARAGRAPH_\nBiskajski zaliv (baskovsko Bizkaiko Golkoa, francosko Golfe de Gascogne, okcitansko Golf de Gasconha, \xc5\xa1pansko Golfo de Vizcaya) je zaliv v severnem delu Atlantskega oceana. Le\xc5\xbei vzdol\xc5\xbe zahodne obale Francije; od Bresta na severu do \xc5\xa1panske meje; in severne obale \xc5\xa0panije, imenovan po zgodovinski pokrajini Baskiji (Bizkaia).\n_START_SECTION_\nGeografija\n_START_PARAGRAPH_\nDeli kontinentalne police se raztezajo dale\xc4\x8d v zaliv, in pri tem posledi\xc4\x8dno ustvarjajo plitvine na ve\xc4\x8d povr\xc5\xa1inah Biskajskega zaliva.\n_START_SECTION_\nZgodovina\n_START_PARAGRAPH_\nV rimskem \xc4\x8dasu (1. stoletje pred na\xc5\xa1im \xc5\xa1tetjem) se Biskajski zaliv imenuje Sinus Kantabrorum oz. \xc2\xbbKantabrijsko morje\xc2\xab, po nekdanji konfederaciji enajstih plemen Kantabrov, ki so naseljevala severno obalo Hispanije (sedanjo pokrajino Kantabrijo, vzhodno tretjino Asturije in bli\xc5\xbenje gorsko ozemlje Kastilje-Leona._NEWLINE_Na nekaterih srednjeve\xc5\xa1kih zemljevidih je Biskajski zaliv ozna\xc4\x8den kot El Mar del los Vascos (\xc2\xbbBaskovsko morje\xc2\xab). Ju\xc5\xbeni konec zaliva se v \xc5\xa1pan\xc5\xa1\xc4\x8dini imenuje tudi Mar Cant\xc3\xa1brico (\xc2\xbbKantabrijsko morje\xc2\xab), po pokrajini Kantabriji.\n_START_SECTION_\nMorska favna\n_START_PARAGRAPH_\nV Biskajskem zalivu se nahaja mnogo vrst kitov in delfinov. Zaliv je eno redkih mest, kjer so bili opa\xc5\xbeeni kljunati kiti. Najbolj\xc5\xa1a mesta za opazovanje ve\xc4\x8djih kitov so ob prehodu iz plitvin v globlje vode, zlasti pri Santanderskem kanjonu in Kanjonu Torrelavega v ju\xc5\xbenem delu zaliva._NEWLINE_V zalivu se nahaja tudi ve\xc4\x8d vrst morskih pti\xc4\x8dev, med drugim morski vrani iz reda veslono\xc5\xbecev.'